حسی ادراک
سادہ سے الفاظ میں تو حسی ادراک Perception کو یوں کہہ سکتے ہیں کہ یہ دراصل کسی حس کو سمجھنے کا عمل ہوتا ہے جو دماغ میں انجام دیا جاتا ہے یا یوں بھی کہہ سکتے ہیں کہ آگاہی دراصل کسی حس سے پیدا ہونے والا عقلی تاثر ہوتا ہے اور طب و حیاتیات کے مطابق آگاہی دراصل وہ ادراک Cognition یا شعور ہے جو دماغ کے محس Sensorium میں کسی حس کے وارد ہونے سے پیدا ہوتا ہے حسی ادراک کی ترکیب اپنے عام استعمالات کے علاوہ نفسیات سے بہت گہرا تعلق بھی رکھتی ہے اور علم ادراک Cognitive science میں اس سے مراد ادراک سے بعد کا درجہ لی جاتی ہے یعنی سب سے پہلے کوئی منبہ Stimulus کسی حسی Sensory عضو مثلا آنکھ یا جلد وغیرہ پر موجود حاصلات Receptors پر کوئی تحریک پیدا کرتا ہے جو جانداروں کی صورت میں برقی نوعیت کی ہوتی ہے اور ایک پیغام کی صورت میں دماغ تک جاتی ہے اس عمل کو حصول Acquiring کہا جاتا ہے پھر جب یہ پیغام دماغ کے محس میں پہنچ جاتا ہے تو وہاں اس کا دوسرے آنے والے پیغامات اور گذشتہ سے موجود یاداشت یا معلومات کی مدد سے تجزیہ کیا جاتا ہے جس سے ایک حس کے ہونے کا احساس پیدا ہوتا ہے یہی دراصل ادراک یا Cognition ہے اور پھر اس حس کا انتخاب کیا جاتا ہے جس سے اس کی ایک انفرادی اور عقلی شکل پیدا ہوتی ہے پھر اس کے بعد اس کو دماغ میں ایک مقام ادا کیا جاتا ہے جہاں سے یہ حس دیگر حسوں اور گذشتہ معلومات یا محفوظ یاداشتوں کے ساتھ ملتی ہے اور اس میں گہرائی اور وسیع معنی بعض اوقات آنے والی اصل اور حقیقی حس سے زیادہ نمودار ہوتے ہیں اور دراصل یہی مرحلہ حسی ادراک کہلاتا ہے